केरल को 1924 के बाद की सबसे भंयकर बाढ़ का सामना करना पड़ रहा है। उस समय बाढ़ में 1000 से ज़्यादा लोग मारे गए थे। सरकारी आंकड़ों के अनुसार इस बाढ़़ में अब तक 167 लोग मारे जा चुके हैं और दो लाख से ज़्यादा लोग 1200 राहत शिविरों में रह रहे हैं। बचाव कार्य के लिए नेशनल डिजास्टर रिस्पांस फोर्स (एनडीआरएफ) की 12 अतिरिक्त टुकडिय़ां तैनात की गई हैं जिनमें 540 लोग हैं। ये उन 18 टुकडिय़ों से अतिरिक्त हैं जो पहले से वहां तैनात है। इस तरह एनडीआरएफ की 30 टुकडिय़ां वहां तैनात हैं। इनके अलावा थल सेना, जल सेना और वायु सेना के सैनिक भी लगातार बचाव कार्य में लगे हैं। आने वाले समय में एनडीआरएफ की 23 और टुकडिय़ां भी वहां भेजी जाएंगी। पिछले दिनों प्रधानमंत्री नरेंद्र मोदी ने भी बाढ़ ग्रस्त क्षेत्रों का दौरा किया।